Ní ọjọ́ ìkomọjáde, àwọn ẹbí, ọ̀rẹ́ àti ojúlùmọ̀ yóò péjọ síwájú ilé níbi tí ọ̀ṣọ̀ọ̀rọ̀ òjò máa ń dà sílẹ̀ láti orí òrùlé. Wọn yóò gbẹ́ ihò kéékèèkéé méjì síwájú ilé náà. Ìyá ìkókó náà yóò wọṣọ tó dára nítorí ọjọ́ ayọ̀ ni ọjọ́ náà fún un. Nígbà tí ìyá ìyá ìkókó báti jókòó níwájú ilé tán, àgbà obìnrin kan yóò wọlé lọ gbé ọmọ náà jáde láti inú ìyàrá. Ìyá rẹ̀ yóò gbà á. Wọn yóò máa da omi tútù sórí òrùlé bí ìyá ìkókó ṣe ń gbé omọ rẹ̀ bọ̀. Ẹ̀kán omi tútù yóò kán sára ìkókó. Ọmọ náà yóò ké nítorí omi náà ṣàjejì lára rẹ̀. Inú àwọn ẹbí, ọ̀rẹ́ àti ojúlùmọ tó péjọ yóò dùn fún igbe ayọ̀ tí ọmọ náà ké. Igbe náà sì tún fi hàn pé ara ọmọ náà dápé. Nígbà mìíràn, ẹ̀ẹ̀méje ni wọn yóò fi ara ọmọ náà gbe ẹ̀kán omi náà bí wọn ti ń gbé e wọlé, tí wọ́n ń gbé e jáde, bí ó bá jẹ́ obìnrin. Bí ó bá jẹ́ ọkùnrin, ẹ̀ẹ̀mẹsàn án ni. Ṣùgbọ́n bí ó bá jẹ ìbejì, ẹ̀ẹ̀mẹ́jọ ni.
Ni ojo ikomojade, awon ebi, ore ati ojulumo yoo pejo siwaju ile nibi ti osooro ojo maa n da sile lati ori orule. Won yoo gbe iho keekeekee meji siwaju ile naa. Iya ikoko naa yoo woso to dara nitori ojo ayo ni ojo naa fun un. Nigba ti iya iya ikoko bati jokoo niwaju ile tan, agba obinrin kan yoo wole lo gbe omo naa jade lati inu iyara. Iya re yoo gba a. Won yoo maa da omi tutu sori orule bi iya ikoko se n gbe omo re bo. Ekan omi tutu yoo kan sara ikoko. Omo naa yoo ke nitori omi naa sajeji lara re. Inu awon ebi, ore ati ojulumo to pejo yoo dun fun igbe ayo ti omo naa ke. Igbe naa si tun fi han pe ara omo naa dape. Nigba miiran, eemeje ni won yoo fi ara omo naa gbe ekan omi naa bi won ti n gbe e wole, ti won n gbe e jade, bi o ba je obinrin. Bi o ba je okunrin, eemesan an ni. Sugbon bi o ba je ibeji, eemejo ni.